A religiouse personne et honeste homme abbé de Sient Estienne de Diion, Jean de Vergey sénéchal de Bourgogne salut et amour. Nous vous mandons et prions que vous croioiz mon seigneur Guion de Taulemer et Iacot notre respectable clerc pourteours de ces lettres de ce quil vous diront de par nous; quant à ce qu’il vous diront des chouses à la dame de maison que sunt an uotre abbaie et en faites ce que il nous an requerront et nous a uous pour forme et pour estanble ce que il an feront; en tamoinaige de quoi nous uous anuoions notre lettre pandant sealee de notre grant seaul. Donée a Chanpainnes lou mardi apres la Sient Martin diuer lan mil deus canz nonante et nuef.